CELEX: 62014TN0523
Language: hu
Date: 2014-07-14 00:00:00
Title: T-523/14. sz. ügy: 2014. július 14-én benyújtott kereset – Squeeze Life kontra OHIM – Evolution Fresh (SQUEEZE LIFE)

22.9.2014   
            
            
               HU
            
            
               Az Európai Unió Hivatalos Lapja
            
            
               C 329/21
            
         2014. július 14-én benyújtott kereset – Squeeze Life kontra OHIM – Evolution Fresh (SQUEEZE LIFE)
   (T-523/14. sz. ügy)
   2014/C 329/29
   A keresetlevél nyelve: spanyol
   
      Felek
   
   
      Felperes: Squeeze Life, SL (Alicante, Spanyolország) (képviselő: J. Devaureix ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Evolution Fresh, Inc. (San Bernardino, Amerikai Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2014. április 14-i határozatát, és ennek következtében állapítsa meg, hogy:
               
                           —
                        
                        
                           az OHIM felszólalási osztályának 2013. december 20-i határozata ellen a fellebbezési tanácshoz fellebbezést benyújtó fél nem a bejelentő Evolution Fresh, Inc. volt, hanem a Squeeze Life, S.L.;
                        
                     
                           —
                        
                        
                           ennek következtében nyilvánítsa jogerősnek az OHIM felszólalási osztályának 2013. december 20-i határozatát, és ennélfogva a 1 1 1 70  966. sz. „SQUEEZE LIFE” közösségi védjegy bejelentését illetően a 32. osztályba tartozó áruk, illetve a 35. osztályba tartozó szolgáltatások egy része tekintetében történő megtagadását;
                        
                     
         
               —
            
            
               rendelje el a „lajstromozási osztály” előtt folyamatban lévő 8311048. sz. átalakítási eljárás felfüggesztését mindaddig, amíg nem születik ítélet a jelen eljárásban, megfelelő módon értesítve erről az említett „lajstromozási osztályt”, annak érdekében, hogy az az átalakítási ügyben felfüggeszthesse az eljárást;
            
         
               —
            
            
               az ellenérdekű felet kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: Evolution Fresh, Inc.
   
      Az érintett közösségi védjegy: a 32., 35. és 43. osztályba tartozó árukra és szolgáltatásokra vonatkozó, „SQUEEZE LIFE” szóvédjegy – 1 1 1 70  966. sz. közösségi védjegybejelentés
   
      A felszólalási eljárásban hivatkozott védjegy vagy megjelölés jogosultja: a felperes
   
      A hivatkozott védjegy vagy megjelölés: a 29., 31., 32. és 35. osztályba tartozó árukra és szolgáltatásokra vonatkozó, „ZUMIT SQUEEZE LIFE” közösségi és nemzeti szóvédjegy
   
      A felszólalási osztály határozata: a felszólalási osztály a felszólalást részben elutasította
   
      A fellebbezési tanács határozata: a fellebbezési tanács a közösségi védjegybejelentés visszavonását tudomásul vette, és lezárta a fellebbezési, illetve a felszólalási eljárást.
   
      Jogalapok:
   
   
               —
            
            
               a 207/2009 rendelet 73. cikkének megsértése;
            
         
               —
            
            
               a 207/2009 rendelet 108. és azt követő cikkeinek megsértése.